**9 УДЖТАСУВ.**

**“Йӧзлысь дзоньвидзалун видзӧмын канмуа-аспом уджъёртасьӧм сӧвмӧдӧм”**

**“Йӧзлысь дзоньвидзалун видзӧмын канмуа-аспом уджъёртасьӧм сӧвмӧдӧм” 9 уджтасувлӧн**

**ПАСПОРТ**

|  |  |
| --- | --- |
| 9 уджтасув кывкутӧмӧн збыльмӧдысь | Коми Республикаса йӧзлысь дзоньвидзалун видзан министерство  |
| 9 уджтасув ӧтув збыльмӧдысьяс | - |
| 9 уджтасувлӧн уджтас да торъя мога инструментъяс | -  |
| 9 уджтасувлӧн шӧр мог | Коми Республикаса йӧзлы медицина услугаяс судзсянлун да качество кыпӧдӧмӧ сьӧмкудйӧ пырттӧм сьӧм да дзоньвидзалун видзан аспом системалысь сьӧм кыскӧм |
| 9 уджтасувлӧн могъяс | дзоньвидзалун видзан инфраструктура сӧвмӧдӧмӧ инвестицияяс ышӧдӧм вылӧ условиеяс лӧсьӧдӧм;йӧзлысь дзоньвидзалун видзан учреждениеяслысь, кодъяс пырӧны Коми Республикаса канму эмбурӧ, кодъяс бурмӧдӧны медицина отсӧг сетан качествосӧ, эмбурӧн вӧдитчӧмын эффективносьт кыпӧдӧм |
| 9 уджтасувлӧн торъя мога индикаторъяс да петкӧдласъяс | йӧзлысь дзоньвидзалун видзӧмын канмуа-аспом уджъёртасян балаяс збыльмӧдны артыштӧм йылысь материалъяс “Ӧтуввез” юӧртан да коммуникационнӧй везйӧ пыртан лыд (единица);дзоньвидзалун видзан юкӧнын вӧрзьӧдны позьтӧм эмбур объект лыд, кутшӧмъясӧс стрӧитӧма канмуа-аспом уджъёртасян условиеяс вылын аспом инвестицияяс кыскӧмӧн (единица) |
| 9 уджтасув збыльмӧдан тшупӧдъяс да кадколастъяс | 2014-2020 вояс:I тшупӧд: 2014-2016 вояс,II тшупӧд: 2017-2020 вояс |
| 9 уджтасув сьӧмӧн могмӧдан мында | - |
| 9 уджтасув збыльмӧдӧмын виччысяна бӧртасъяс  | йӧзлысь дзоньвидзалун видзан юкӧнын канмуа-аспом уджъёртасян балаяс збыльмӧдны артыштӧм йылысь материалъяс быд вося пыртӧм;дзоньвидзалун видзан юкӧнын вӧрзьӧдны позьтӧм эмбур объект лыд, кутшӧмъясӧс стрӧитӧма канмуа-аспом уджъёртасян условиеяс вылын аспом инвестицияяс кыскӧмӧн - абу этшаджык 1 объектысь  |

**1. 9 уджтасув збыльмӧдан юкӧнлысь торъяланлун петкӧдлӧм, индӧм юкӧнын медшӧр мытшӧдъяс гӧгӧрвоӧдӧм да сылӧн сӧвмӧмлы прогноз вӧчӧм**

Канму да муниципальнӧй сьӧмкудъясын сьӧмлӧн тырмытӧмлуныс, йӧз водзын власьт органъяслӧн социальнӧй кӧсйысьӧмъяс содӧмыс, дзоньвидзалун видзӧмын сӧвмӧдан тшупӧдлӧн йӧзкотырлӧн ӧнія корӧмъяслы лӧсявтӧмын ыджыд мытшӧдъясыс вайӧдісны сыӧ, мый колӧ кыскыны дзоньвидзалун видзан юкӧн выльмӧдӧм вылӧ сьӧмӧн могмӧдӧмын аспом источникъяс.

Дзоньвидзалун видзан юкӧнын канмуа-аспом уджъёртасян сӧвмӧдӧмын медшӧр могӧн лоӧ система лӧсьӧдӧм, кутшӧм могмӧдас медицина отсӧглы судзсянлун да медицина услугаяслысь эффективносьт кыпӧдӧм, кутшӧмъяслӧн ыдждаыс, сикасъясыс да качествоыс кутасны лӧсявны висьман тшупӧдлы да йӧзлӧн корӧмъяслы, медицина наукалӧн передӧвӧй вермӧмъяслы.

Канмуа-аспом уджъёртасянторйӧн лоӧ дзоньвидзалун видзӧмын канму да муниципальнӧй эмбур, а сідзжӧ канмуӧн да бюджетнӧй организацияясӧн сетӧм медицина услугаяс.

Дзоньвидзалун видзан юкӧнын тайӧ политикасӧ збыльмӧдӧмыс петкӧдчӧ канмуа-аспом уджъёртасьӧм сӧвмӧдӧм вылӧ условиеяс лӧсьӧдӧмын, контроль да дӧзьӧр уджмогъясӧн система реформируйтӧмӧн да медицина услугаяс стандартӧ вайӧдӧмӧн йӧзлы медицина услугаяс сетан канму системасӧ вочасӧн монополизируйтӧммӧдӧмын.

Республикалӧн дзоньвидзалун видзан юкӧнын канмуа-аспом уджъёртасьӧмсӧ артыштӧма сӧвмӧдны вӧрзьӧдны позьтӧм эмбур объектъяс (медводз, диализ шӧрин стрӧитӧм, Сыктывкарын хоспис стрӧитӧм) стрӧитӧмӧ да выльмӧдӧмӧ аспом инвестицияяс ышӧдан туйвизьӧд; гражданалы дон босьттӧг медицина отсӧг сетан канму гарантияяслысь уджтас збыльмӧдӧмӧ аспом медицина организацияяс кыскӧм.

Сідз, локтан воясӧ видлаласны канмуа-аспом уджъёртасьӧм збыльмӧдігӧн Сыктывкарын амбулаторнӧй диализ шӧрин стрӧитӧмӧ аспом ресурсъяс кыскан перспектива.

Татшӧм верктуйыс йитчӧма Россия Федерацияса мукӧд субъектлӧн дзоньвидзалун видзан тайӧ уджалан юкӧнын канмуа-аспом уджъёртасьӧмлӧн бур опыткӧд, медицина отсӧг сетан индӧм сикасын йӧзлӧн коланлун содӧмкӧд да лӧсьӧдӧм пациент чукӧрлы, кодъяс нуждайтчӧны медицина отсӧглӧн индӧм сикасын, диализ могмӧдӧм вылӧ ресурсъяс ёна чинтӧмкӧд.

Официальнӧй статистикалӧн юӧръяс серти Коми Республика мутасын бӧръя 3 воӧн содісны вӧрк висьӧмъяс. 2012 вося бӧртасъяс серти гломерулярнӧй висьӧмъясӧн ӧтувъя висьмӧмыс 100 сюрс олысь вылӧ лоис 16,2 (2010 во - 100 сюрс олысь вылӧ 15,6; Россияса Федерация - 100 сюрс олысь вылӧ 15,2), медводдзаысь висьмӧмыс 100 сюрс олысь вылӧ 2,1 (Россия Федерация - 100 сюрс олысь вылӧ 2,66 ).

Быд во содӧ вӧрклӧн хроническӧй висьӧм (ХПН) терминальнӧй стадияӧн висьысь лыд. Татшӧм пациент лыдыс бӧръя воясӧ артмис: 2010 во – 182 морт, 2011 во – 184 морт, 2012 во – 186 морт.

ХПН тэчасын вевтыртӧны сьӧлӧм-сӧн висьӧмъясӧн, сахарнӧй диабетӧн, гломерулонефритъясӧн висьысьяс. Пасйӧны “Коми республиканскӧй больнича” Коми Республикаса йӧзлысь дзоньвидзалун видзан канму сьӧмкуд учреждениелӧн нефрология отделениеӧ госпитализируйтчан лыд содӧм.

Быд во вӧрк бурдӧдӧм вылӧ (ЗПТ) висьысьясӧс бӧрйӧм кузя комиссияӧ ыстӧны 2А-Б стадияа ХПН-ӧн 35-40 висьысьысь оз этшаджыкӧс. “Коми республиканскӧй больнича” Коми Республикаса йӧзлысь дзоньвидзалун видзан канму сьӧмкуд учреждениеын сӧмын 2012 воӧн 2А-Б ХПН-ӧн 40 пациент пиысь, кодъясӧс ыстісны вӧрк заместительнӧй бурдӧдӧм вылӧ висьысьясӧс бӧрйӧм кузя комиссияӧ, 26 мортӧс бӧрйисны гемогемодиализ вылӧ, 4 мортӧс - перитонеальнӧй диализ вылӧ. Бурдӧдчанінӧ мунӧмкӧд йитчӧм сьӧкыдлунъяс вӧсна 8 висьысь помӧдз эз сӧгласитчыны диализ нуӧдӧм вылӧ.

Гемодиализ босьтысь пациентъяс пӧвстын ыджыд котырӧ пырӧны уджавны вермысь арлыда йӧз. Но бӧръя воясӧ содӧ и олӧма арлыда пациент лыд.

Коми Республикаын вӧдитчӧны вӧрк заместительнӧя бурдӧдан став сикасӧн: гемодиализ, перитонеальнӧй диализ. Пациентъяс бӧрся видзӧдӧны и вӧрк вежӧм бӧрын.

Вӧрклӧн хроническӧй висигӧн висьысьяслы уджалӧ диализ нуӧдан нёль шӧрин 29 диализ места вылӧ:

1) диализ да вир гравитация хирургия отделение “Коми республиканскӧй больнича” Коми Республикаса йӧзлысь дзоньвидзалун видзан канму сьӧмкуд учреждение подув вылын 13 диализ места вылӧ.

2) диализ отделение “Ухта карса 1 №-а больнича” Коми Республикаса йӧзлысь дзоньвидзалун видзан канму сьӧмкуд учреждение подув вылын 8 диализ места вылӧ.

3) “Регыдъя медицина отсӧг сетан Воркутаса больнича” Коми Республикаса йӧзлысь дзоньвидзалун видзан канму сьӧмкуд учреждениелӧн анестезиология да реанимация отделение 5 диализ места вылӧ.

4) “Печора районса шӧр больнича” Коми Республикаса йӧзлысь дзоньвидзалун видзан канму сьӧмкуд учреждениелӧн диализ нуӧдан шӧрин 3 диализ места вылӧ.

*Отделениеяс могмӧдӧм*

“Коми республиканскӧй больнича” Коми Республикаса йӧзлысь дзоньвидзалун видзан канму сьӧмкуд учреждение:

15 диализ места вылӧ “AQUASEYF 08” фирмалӧн ва весалан система (Германия) – уджалӧ 2004 восянь;

1-2 диализ места вылӧ “Wattenteknik” RO-2.4F фирмалӧн ва весалан система (Швеция) – уджалӧ 1997 восянь.

Эновтны позьтӧм отсӧг сетӧм вылӧ:

“Fresenius” фирмаса “4008 S” 12 аппарат - уджалӧ 2004 восянь;

“Fresenius” фирмаса “4008 S” 1 аппарат - уджалӧ 2010 восянь;

“Юнона” фирмаса “Малахит” 1 аппарат (Екатеринбург) - уджалӧ 2011 восянь.

“Регыдъя медицина отсӧг сетан Воркутаса больнича” Коми Республикаса йӧзлысь дзоньвидзалун видзан канму сьӧмкуд учреждение:

15 диализ места вылӧ “AQUASEYF 08” фирмалӧн ва весалан система (Германия) – уджалӧ 2006 восянь;

“Fresenius” фирмаса “4008 S” 2 аппарат - уджалӧ 2004 восянь;

“Юнона” фирмаса “Малахит” 4 аппарат (Екатеринбург) - уджалӧ 2011 восянь.

“Печора районса шӧр больнича” Коми Республикаса йӧзлысь дзоньвидзалун видзан канму сьӧмкуд учреждение:

“Юнона АКВА -01” ва весалан система (Екатеринбург) – уджалӧ 2011 восянь;

“Fresenius” фирмаса “4008 S” 2 аппарат - уджалӧ 2011 восянь;

“Fresenius” фирмаса “5008 S” 3 аппарат - уджалӧ 2012 восянь.

“Ухта карса 1 №-а больнича” Коми Республикаса йӧзлысь дзоньвидзалун видзан канму сьӧмкуд учреждение:

“DWA Modula” ва весалан система - уджалӧ 2010 восянь;

“Fresenius” фирмаса “4008 S” 5 аппарат - уджалӧ 2004 восянь;

“Fresenius” фирмаса “4008 S” 2 аппарат - уджалӧ 2010 восянь;

“Юнона” фирмаса “Малахит” 5 аппарат (Екатеринбург) - уджалӧ 2011 восянь.

Став аппаратыс – 37. Уджӧдан кадколаст: 5 воӧдз – 18 аппарат, 10 воӧдз – 19 аппарат. Аппаратъяслӧн служитан ылӧс кадколастыс 5 во либӧ 15 сюрс уджалан час.

“Кардиология диспансер” Коми Республикаса канму учреждение уджын вӧдитчӧ эновтны позьтӧм отсӧг сетӧм вылӧ “Гамбро” фирмаса 1 диализ аппаратӧн (уджалӧ 1998 восянь).

2013 вося рака тӧлысь 31 лун вылӧ Коми Республикаын вӧрклӧн хроническӧй висьӧмысь бурдӧдчӧны 176 пациент, на пиысь 160 пациент программнӧй гемодиализ вылын, республикаса уна районысь 16 пациент амбулаторнӧй перитонеальнӧй диализ вылын (наблюдайтӧны “Коми республиканскӧй больнича” Коми Республикаса йӧзлысь дзоньвидзалун видзан канму сьӧмкуд учреждениеын), вежӧм почкаӧн 26 пациент.

Коймӧд пайысь унджык висьысьыс, кодъяс босьтӧны бурдӧдчӧм, лоӧны Сыктывкарса олысьяс, кӧні йӧз лыдыс лоӧ 254489 морт. Эм йӧз лыд да висьысь лыд костын, кодъяс босьтӧны вӧркын терминальнӧй тырмытӧмлун вӧсна заместительнӧй бурдӧдчӧм, йитӧд. Республикаса ӧткымын районын висьысьясыс абуӧсь, но тайӧ оз висьтав сы йылысь, мый сэні абу ЗПТ сетӧмын нуждайтчысь пациентъясыс. Талун татшӧм висьысьяслы диализ шӧринъясысь ёна ылын вӧсна либӧ колӧ овмӧдчыны каръясӧ, кӧні найӧ вермасны босьтны тайӧ медицина услугасӧ, либӧ тайӧ отсӧгсӧ оз босьтны.

Коми Республика мутасын ЗПТ босьтысь висьысьясӧн тэчассӧ (2013 вося рака тӧлысь 31 лун вылӧ) вайӧдӧма 39 таблицаын.

39 таблица

|  |  |  |
| --- | --- | --- |
| Муниципальнӧй юкӧн ним | Диализ вылын висьысь лыд (морт) | Вӧрк трансплантантӧн висьысь лыд |

|  |  |  |  |
| --- | --- | --- | --- |
|  | ГД | ПД |  |
| “Воркута” кар кытшса муниципальнӧй юкӧн  | 21 | 0 | 0 |
| “Инта” кар кытшса муниципальнӧй юкӧн  | 1 | 0 | 1 |
| “Сыктывкар”кар кытшса муниципальнӧй юкӧн  | 57 | 5 | 10 |
| “Усинск” кар кытшса муниципальнӧй юкӧн  | 1 | 0 | 1 |
| “Ухта” кар кытшса муниципальнӧй юкӧн  | 44 | 1 | 8 |
| “Вуктыл” муниципальнӧй районса муниципальнӧй юкӧн  | 0 | 0 | 0 |
| “Изьва” муниципальнӧй районса муниципальнӧй юкӧн  | 5 | 1 | 0 |
| “Княжпогост” муниципальнӧй районса муниципальнӧй юкӧн  | 1 | 1 | 0 |
| “Койгорт” муниципальнӧй районса муниципальнӧй юкӧн  | 0 | 0 | 0 |
| “Кӧрткерӧс” муниципальнӧй районса муниципальнӧй юкӧн  | 3 | 0 | 1 |
| “Печора” муниципальнӧй районса муниципальнӧй юкӧн  | 10 | 0 | 3 |
| “Луздор” муниципальнӧй районса муниципальнӧй юкӧн  | 1 | 2 | 1 |
| “Сосногорск” муниципальнӧй районса муниципальнӧй юкӧн  | 2 | 0 | 0 |
| “Сыктывдін” муниципальнӧй районса муниципальнӧй юкӧн  | 3 | 0 | 0 |
| “Сыктыв” муниципальнӧй районса муниципальнӧй юкӧн  | 1 | 0 | 0 |
| “Мылдін” муниципальнӧй районса муниципальнӧй юкӧн  | 0 | 0 | 1 |
| “Удора” муниципальнӧй районса муниципальнӧй юкӧн  | 3 | 1 | 0 |
| “Емдін” муниципальнӧй районса муниципальнӧй юкӧн  | 3 | 3 | 0 |
| “Кулӧмдін” муниципальнӧй районса муниципальнӧй юкӧн  | 2 | 2 | 0 |
| “Чилимдін” муниципальнӧй районса муниципальнӧй юкӧн  | 2 | 0 | 0 |
| Коми Республика серти ставнас | 160 | 16 | 26 |

Висьысь лыд, кодъяслы колӧ сетны нефрология отсӧг, кутас содны ЗПТ босьтысь висьысьяслӧн оландыр, ловйӧн кольӧм ыдждӧм вӧсна, а сідзжӧ уна критерий, кутшӧмъяс урчитӧны бурдӧдӧм вылӧ бӧрйӧм, выль пӧв видлалӧм вӧсна (диализ нуӧдӧм водзын бырӧдӧма пӧшти став лӧсявтӧм помкасӧ).

Ӧнія кадӧ “Коми республиканскӧй больнича” Коми Республикаса йӧзлысь дзоньвидзалун видзан канму сьӧмкуд учреждениелӧн гемодиализ отделениеын да нефрология отделениеын видзӧдӧны 10 пациент бӧрся, кодъясӧс видлалісны вӧрк заместительнӧй бурдӧдӧм вылӧ бӧръян комиссия вылын артерия да сӧн фистула пуктӧмӧн, кодъяслы матысса кадӧ ковмас пыртны диализӧ. Эм вӧрклӧн 3-4 стадияа хроническӧй висьӧмӧн 130 пациент, кодъяслы матысса воясӧ, ХПН содӧм серти, ковмас вӧчны вӧрклы заместительнӧй терапия.

Диализ отделениеяслӧн уджалан опыт вылӧ мыджсьӧмӧн, позьӧ шуны, мый вӧрк заместительнӧй терапияын нуждайтчысь висьысь лыдыс пыр содӧ да быд во ыдждӧ 10-15 морт вылӧ.

2010-2012 воясса кадколастысь диализ отделениеяслысь уджалан ӧдсӧ вайӧдӧма 40 таблицаын.

40 таблица

|  |  |  |  |  |
| --- | --- | --- | --- | --- |
|  | Воркута | Ухта | Печора | Сыктывкар |
|  | 2010 | 2011 | 2012 | 2010 | 2011 | 2012 | 2010 | 2011 | 2012 | 2010 | 2011 | 2012 |
|  |  |  |  |  |  |  |  |  |  |  |  |  |

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| Диализ места лыд | 4 | 4 | 5 | 5 | 8 | 8 | 0 | 2 | 3 | 10 | 10 | 13 |
| Гемодиализ сеансъяс | 1622 | 1931 | 2645 | 4198 | 4605 | 5189 | 0 | 264 | 1026 | 9679 + ГДФ516 | 11121 + ГДФ 210 | 11181 +ГДФ 772 |
| ОПН висьысьяс | 36 | 44 | 10 | 63 | 85 | 47 | 0 | 8 | 19 | 48 | 64 | 122 |
| ХПН висьысьяс | 1586 | 1887 | 2635 | 4135 | 4520 | 5142 | 0 | 256 | 1007 | 9631+ ГДФ516 | 11267+ГДФ 210 | 11059+ГДФ772 |
| Отчётнӧй во пом вылӧ висьысь лыд  | 17 | 14 | 24 | 29 | 33 | 38 | 0 | 5 | 8 | 67 | 74 | 77 |
| Выльӧн воӧм висьысь лыд, на пиысь: | 7 | 13 | 10 | 19 | 25 | 17 | 0 | 8 | 14 | 20 | 20 | 28 |
| ОПН кузя | 4 | 8 | 3 | 8 | 14 | 10 | 0 | 3 | 4 | 11 | 12 | 12 |
| ХПН кузя | 3 | 5 | 7 | 11 | 11 | 7 | 0 | 5 | 10 | 9 | 9 | 16 |
| ставнас кувсис, на пиысь: | 4 | 7 | 0 | 6 | 8 | 7 | 0 | 0 | 2 | 9 | 14 | 18 |
| ОПН вӧсна | 0 | 4 | 0 | 4 | 6 | 5 | 0 | 0 | 0 | 4 | 5 | 8 |
| ХПН вӧсна | 4 | 3 | 0 | 2 | 2 | 2 | 0 | 0 | 2 | 5 | 9 | 10 |

Гемодиализлысь став отделениесӧ восьтӧма лӧсьӧдӧм площадкаяс вылын да найӧ меститчӧны дзескӧдӧм условиеясын, мый оз сет паськӧдны содтӧд диализ местаяс. “Коми республиканскӧй больнича” Коми Республикаса йӧзлысь дзоньвидзалун видзан канму сьӧмкуд учреждениелӧн диализ да вир гравитация хирургия отделениеын бурдӧдчанінын меститчӧны 3 диализ зал 86,5 м² став площадьӧн, кӧні восьтӧма 13 диализ места (1 диализ места вылӧ 6,7 м²), мый оз лӧсяв санитарнӧй нормативъяслы. СанПинлӧн 2.1.3.2630-10 норматив корӧмъяс серти 1 диализ места вылӧ колӧ 14 м² оз этшаджык.

Площадьяслӧн тырмытӧмлуныс, висьысьяслӧн дзескыдпырысь олӧмыс отсалӧ паськавны да содны вуджан висьӧмъяслы.

Быд отделениеын тӧдчӧ медицина кадръяслӧн тырмытӧмлун:

а) Воркута к.: прӧстӧсь врач (1 ставка), медицинскӧй сестра (1 ставка) ставкаяс;

б) Печора к.: отделениелы 2 сменаӧн удж котыртӧм вылӧ колӧ комплектуйтны врач (1 ставка), медицинскӧй сестра (2 ставка) ставкаясӧн;

в) Ухта к.: прӧстӧсь врач (2 ставка), медицинскӧй сестра (3 ставка) ставкаяс;

г) Сыктывкарын: прӧстӧсь врач (2 ставка), медицинскӧй сестра (2 ставка) ставкаяс.

ЗПТ-ын судзсянлунӧн могмӧдан мытшӧдсӧ бырӧдӧм вылӧ колӧ восьтны выль гемодиализ местаяс (20-30 диализ местаӧн коланлун). Амбулаторнӧй диализ шӧринлы артыштӧма могмӧдны сӧмын амбулаторнӧй пациентъясӧс. Канму либӧ аспом 20 диализ места вылӧ гемодиализ шӧрин восьтігӧн куим сменаа удж дырйи позьӧ сетны амбулаторнӧй отсӧгсӧ ХПН-ӧн 120 пациентлы, мый могмӧдас гемодиализӧн коланлунсӧ матысса 2-3 во вылӧ. Водзӧ вылӧ колӧ артыштны паськӧдны шӧринсӧ.

Амбулаторнӧй диализ шӧрин котыртӧмыс отсалас чинтыны “Коми республиканскӧй больнича” Коми Республикаса йӧзлысь дзоньвидзалун видзан канму сьӧмкуд учреждениелӧн ӧнія отделениеын диализ места лыдсӧ да лӧсьӧдны ХПН стационарнӧй висьысьяслы да вӧркын ёсь тырмытӧмлунӧн висьысьяслы отсӧг сетӧмсӧ санитарнӧй нормативъяс серти.

Канмулы канмуа-аспом уджъёртасьӧм збыльмӧдӧмысь пӧльза:

1) передӧвӧй технологияяс кыскӧм;

2) объект уджӧдан юкӧнын мыйтакӧ кывкутӧмысь мездӧм;

3) инвестицияясӧ абу государственнӧй сьӧм кыскӧм;

4) зданиеяс видзӧм да наӧн вӧдитчӧм вылӧ канму рӧскод чинтӧм.

Канмуа-аспом уджъёртасьӧм йылысь артмӧдчӧмын артыштӧм удж:

1) канмусянь: капитальнӧй рӧскод, операционнӧй рӧскод да сьӧмӧн могмӧдан дон бергӧдӧм гарантируйтӧм, стрӧитчӧм вылӧ му участок сетӧм;

2) аспом уджъёртсянь: здание проектируйтӧмсӧ, стрӧитӧмсӧ, видзӧмсӧ сьӧмӧн могмӧдӧм, оборудование вайӧм да видзӧм.

Сыктывкарын артыштӧма котыртны амбулаторнӧй диализ шӧрин 20 диализ местаысь абу этшаджык вынйӧрӧн.

Став тшупӧдсӧ збыльмӧдан шӧр кадколастыс артмӧ шӧркодя 2 во. Амбулаторнӧй диализ шӧринлысь уджсӧ артыштӧма котыртны 2017 во вылӧ.

**2. 9 уджтасув збыльмӧдан юкӧнын Коми Республикаса канму политикалӧн збыльмӧдан верктуйяс, шӧр могъяс, шӧр могъяс шедӧдӧмын да могъяс олӧмӧ пӧртӧмын могъяс да петкӧдласъяс (индикаторъяс), 9 уджтасувлысь медшӧр виччысяна бӧртасъяс, 9 уджтасув збыльмӧдан кадколастъяс да контрольнӧй тшупӧдъяс гӧгӧрвоӧдӧм**

9 уджтасувлӧн шӧр мог - Коми Республикаса йӧзлы медицина услугаяс судзсянлун да качество кыпӧдӧмӧ сьӧмкудйӧ пырттӧм сьӧм да дзоньвидзалун видзан аспом системалысь сьӧм кыскӧм.

Тайӧ шӧр могъяссӧ збыльмӧдӧм вылӧ колӧ олӧмӧ пӧртны татшӧм тӧдчана могъяс:

1) дзоньвидзалун видзан инфраструктура сӧвмӧдӧмӧ инвестицияяс ышӧдӧм вылӧ условиеяс лӧсьӧдӧм;

2) йӧзлысь дзоньвидзалун видзан учреждениеяслысь, кодъяс пырӧны Коми Республикаса канму эмбурӧ, кодъяс бурмӧдӧны медицина отсӧг сетан качествосӧ, эмбурӧн вӧдитчӧмын эффективносьт кыпӧдӧм.

Вылынджык индӧм серти 9 уджтасувлысь шӧр могъяс шедӧдӧмын да могъяс олӧмӧ пӧртӧмын лӧсьӧдӧма торъя мога петкӧдласъяс (индикаторъяс):

1) “Дзоньвидзалун видзан инфраструктура сӧвмӧдӧмӧ инвестицияяс ышӧдӧм вылӧ условиеяс лӧсьӧдӧм” 1 мог серти:

а) йӧзлысь дзоньвидзалун видзӧмын канмуа-аспом уджъёртасян балаяс збыльмӧдны артыштӧм йылысь материалъяс “Ӧтуввез” юӧртан да коммуникационнӧй везйӧ пыртан лыд (единица);

2) “Йӧзлысь дзоньвидзалун видзан учреждениеяслысь, кодъяс пырӧны Коми Республикаса канму эмбурӧ, кодъяс бурмӧдӧны медицина отсӧг сетан качествосӧ, эмбурӧн вӧдитчӧмын эффективносьт кыпӧдӧм” 2 мог серти:

а) дзоньвидзалун видзан юкӧнын вӧрзьӧдны позьтӧм эмбур объект лыд, кутшӧмъясӧс стрӧитӧма канмуа-аспом уджъёртасян условиеяс вылын аспом инвестицияяс кыскӧмӧн (единица).

9 уджтасувлӧн петкӧдласъяслысь (индикаторъяслысь) вежӧртассӧ збыльмӧдан вояс серти вайӧдӧма тайӧ Уджтас дорӧ содтӧдын (1 таблица).

9 уджтасув збыльмӧдан кадколаст – 2014-2020 вояс.

9 уджтасувсӧ збыльмӧдӧны кык тшупӧдӧн, кӧні медводдзаыс йитчӧма сьӧмкуд планируйтӧмын куим вося кадколасткӧд:

I тшупӧд - 2014 - 2016 вояс;

II тшупӧд - 2017 - 2020 вояс.

9 уджтасув збыльмӧдігӧн артыштӧма котыртны йӧзлысь дзоньвидзалун видзан юкӧнын канмуа-аспом уджъёртасян балаяс збыльмӧдны артыштӧм йылысь материалъяс быд вося пыртӧм; 2018 во кежлӧ Сыктывкарын виччысям диализ шӧрин уджӧ пыртӧм.

**3. 9 уджтасувса шӧр мероприятиеяслысь торъяланлун петкӧдлӧм**

“Дзоньвидзалун видзан инфраструктура сӧвмӧдӧмӧ инвестицияяс ышӧдӧм вылӧ условиеяс лӧсьӧдӧм” 1 мог збыльмӧдӧм серти:

1) Россия Федерацияса мукӧд субъектлӧн йӧзлысь дзоньвидзалун видзӧмын канмуа-аспом уджъёртасян проектъяс збыльмӧдӧмын опыт туялӧм;

2) Коми Республика мутасын Россия Федерацияса гражданалы дон босьттӧг медицина отсӧг сетан канму гарантияясӧн уджтас збыльмӧдӧмӧ аспом медицина организацияяс кыскан выль механизмъяс пыртӧм;

3) йӧзлысь дзоньвидзалун видзӧмын канмуа-аспом уджъёртасян балаяс йылысь юӧр «Ӧтуввез» юӧртан да телекоммуникационнӧй везйӧ пыртӧм;

“Йӧзлысь дзоньвидзалун видзан учреждениеяслысь, кодъяс пырӧны Коми Республикаса канму эмбурӧ, кодъяс бурмӧдӧны медицина отсӧг сетан качествосӧ, эмбурӧн вӧдитчӧмын эффективносьт кыпӧдӧм” 2 мог збыльмӧдӧм серти:

1) Сыктывкарын амбулаторнӧй диализ шӧрин котыртӧм кузя канмуа-аспом уджъёртасян проектын уджъёртӧс бӧрйӧм серти конкурснӧй да мукӧд процедура нуӧдӧм;

2) Сыктывкарын амбулаторнӧй диализ шӧрин котыртӧм кузя канмуа-аспом уджъёртасян проект олӧмӧ пӧртӧм бӧрся обязательствояс збыльмӧдан мониторинг да контроль нуӧдӧм.

9 уджтасувса шӧр мероприятиеяслысь лыддьӧг налысь збыльмӧдан кадколастъяссӧ, вояс серти сьӧмӧн могмӧдан ыдждасӧ, виччысян бӧртасъяссӧ да Уджтаслӧн да уджтасувъяслӧн петкӧдласъяскӧд йитчӧмсӧ индӧмӧн вайӧдӧма тайӧ Уджтас дорӧ содтӧдын (2 таблица).

**4. Канмусянь ладмӧдан мераяс петкӧдлӧм**

Инӧд боксянь ладмӧдан мераяс, кутшӧмъясӧс артыштӧма 9 уджтасув збыльмӧдан юкӧнын:

1) “Канмуа-аспом уджъёртасьӧмын Коми Республикалӧн участвуйтӧм йылысь” Коми Республикаса 2010 во йирым тӧлысь 4 лунся 112-РЗ №-а оланпас;

2) Коми Республикаса нормативнӧй инӧда актъяс, кутшӧмъяс ладмӧдӧны капитальнӧя стрӧитан да выльмӧдан юалӧмъяссӧ.

9 уджтасув збыльмӧдан юкӧнын инӧд боксянь ладмӧдан медшӧр мераяс йылысь юӧръяссӧ вайӧдӧма Уджтас дорӧ содтӧдлӧн 4 таблицаын.

**5. 9 уджтасув збыльмӧдан тшупӧдъяс серти канму заданиеяслӧн своднӧй петкӧдласъяслы прогноз вӧчӧм**

Тайӧ 9 уджтасув збыльмӧдігӧн Коми Республикаса канму учреждениеяс оз участвуйтны.

**6. 9 уджтасув сьӧмӧн могмӧдӧм**

Тайӧ уджтасулӧ оз пырны мероприятиеяс, кутшӧмъясӧс колӧ могмӧдны сьӧмӧн.

**7. 9 уджтасувлысь бурлун донъялан методика**

9 уджтасувлысь бурлунсӧ донъялӧны Уджтаслӧн 9 юкӧдын урчитӧм методика серти.